Document ID: /roh_data/filtered/swiss_laws_in_ROH.jsonl.gz/381

917.200

Reglament davart la premiaziun chantunala dal chaschiel d'alp

dals 24-06-2003 (versiun dals 01-03-2018)

sa basond sin l'art. 24 da la lescha chantunala d'agricultura1)

relaschada da la regenza ils 24 da zercladur 2003

Intent

Art.  1 1 La premiaziun dal chaschiel d'alp ha l'intent da promover la qualitad. Ultra da quai duai ella esser ina plattafurma per la furmaziun supplementara professiunala da las signunas e dals signuns d'alp.

Art.  2 1 La surveglianza davart la premiaziun è chaussa da la direcziun dal Plantahof. *

Surveglianza

Organisaziun

Art.  3 1 Per la realisaziun e per l'organisaziun è cumpetent il post spezialisà per economia d'alp al Plantahof. *

Dretg da participaziun

Art.  4 1 Admessas a la premiaziun èn tut las chascharias d'alp en il chantun Grischun che possedan ina permissiun da producziun da la confederaziun. L'origin dals chaschiels sto esser cumprovada.

2 La participaziun è voluntara e sto vegnir annunziada ordavant. Il post spezialisà po dumandar ina controlla da fabricaziun.

Art.  5 1 Per giuditgar ils chaschiels vegnan consultads experts.

Taxaders

1) DG 910.000 * tabellas da las modificaziuns a la fin dal relasch

1

917.200

Giudicament

Art.  6 1 La valitaziun dals chaschiels vegn fatga cun agid d'in schema da giudicament fixà ordavant. En collavuraziun cun l'institut federal da perscrutaziun per economia da latgiras (FAM) pon vegnir fatgas analisas utilas.

Premia

Art.  7 1 Il post spezialisà po pajar in premi graduà da qualitad da fin 250 francs per alp per chaschiels che satisfan a las pretensiuns da qualitad. Sche la qualitad è insuffizienta na vegnan pajadas naginas contribuziuns.

Protesta

Art.  8 1 Ina   protesta   cunter   il   resultat   è   pussaivla   mo   en   cas   d'ina   classificaziun   dals chaschiels en la categoria "insuffizient". La protesta sto vegnir inoltrada immediat suenter la communicaziun dal resultat al post spezialisà. Tals chaschiels ston vegnir laschads enavos per in giudicament posteriur.

Art.  9 1 Il post spezialisà fa annualmain in rapport davart la premiaziun.

Rapport

Entrada en vigur, aboliziun dal dretg vertent

Art.  10 1 Quest reglament entra en vigur per il 1. d'avust 2003.

2 Sin quest termin vegn abolì il reglament davart la taxaziun dals products da latg dals 3 d'october 19882).

2) CUL 1988, 2097 e CUL 199, 2525

2

917.200

Tabella da las modificaziuns - tenor conclus

Conclus 24-06-2003 27-02-2018 27-02-2018

Entrada en vigur 01-08-2003 01-03-2018 01-03-2018

Element relasch Art. 2 al. 1 Art. 3 al. 1

Modificaziun emprima versiun midada midada

Publicaziun en la CUL - 2018-004 2018-004

3

917.200

Tabella da las modificaziuns - tenor element

Element relasch Art. 2 al. 1 Art. 3 al. 1

Conclus 24-06-2003 27-02-2018 27-02-2018

Entrada en vigur 01-08-2003 01-03-2018 01-03-2018

Modificaziun emprima versiun midada midada

Publicaziun en la CUL - 2018-004 2018-004

4